<classify> MASHINDANO maarufu ya hisani ya mbio za mbuzi jijini Dar es Salaam yanatarajiwa kufanyika Septemba 21, mwaka huu Michuano hiyo maarufu ya hisani inaratibiwa na Klabu ya Rotary ya Dar es Salaam.Akizungumza na wanahabari jana, Rais wa klabu hiyo, Dar es Salaam, Amish Shah alisema fedha zitakazopatika mwaka huu zitaelekezwa kwa jamii ikiwa ni kwenye afya, elimu na mazingira.Mbio za mbuzi za mwaka jana zimewezesha vijana 42 kupata udhamini wa masomo ya elimu ya juu, mwaka huu tunategemea kufadhili watoto 60.alisema Alisema pia watasaidia matibabu kwa wagonjwa watakaotibiwa jengo jipya la Hospitali ya CCBRT ambao hawana uwezo kifedha.Naye Meneja uratibu wa mbio hizo, Philip Kitundu alisema katika kipindi cha miaka 18 iliyopita, Dar es salaam Charity Goat Races ilikuwa ni moja ya tukio kuu katika kalenda ya matukio ya kila mwaka na moja ya matukio makuu ya hisani jijini.Alisema mashindano ya mwaka huu yatafanyika Septemba 21, eneo la The Green Oysterbay jijini Dar es Salaam, yakitegemea kutumia rasilimali za mwanzo zilizotumiwa katika michuano iliyopita.  <topic>: KITAIFA 